இந்தியா ஆடவிருக்கும் ஒவ்வொரு மைதானங்களைப் பற்றியும் case study செய்திருக்கிறார் தாதா. இந்திய ஆடுகளங்களில் தாங்கள் காண முடியாத 'பெரிய பௌண்டரி எல்லை'யை எப்படிச் சமாளிப்பது என்பதில் அதிக கவனம் செலுத்தியுள்ளார். 'ஆஸ்திரேலிய ஆடுகளங்களில் பௌலர்கள் எந்த லெங்தில் பந்துவீசவேண்டும்? எந்த ஆஸ்திரேலிய மைதானத்தில் 2 ஸ்பின்னர்களுடன் களமிறங்க வேண்டும்? எந்த எண்ட்-ல் இருந்து ஸ்பின்னர் பந்துவீசுவது உகந்தது? காபா (Gabba) மைதானத்தில் எந்தெந்த பௌலர்களைக் களமிறக்குவது நல்லது? அடிலெய்ட் போன்ற செவ்வகமான மைதானத்தில் எப்படி ஃபீல்டர்களை நிறுத்துவது?' என்று சின்னச்சின்ன விஷயங்களைப் பற்றியும் கேட்டுத் தெரிந்துகொண்டுள்ளார் கங்குலி.